PRIENŲ RAJONO SAVIVALDYBĖS administracijos

architektūros ir urbanistikos skyrius

Biudžetinė įstaiga, Laisvės a. 12, LT-59126 Prienai,

tel. +370 319 61 125, el. p. architektai@prienai.lt.

Duomenys kaupiami ir saugomi Juridinių asmenų registre, kodas 288742590

Prienų rajono savivaldybės tarybai

SPRENDIMO ,,DĖL SUTIKIMO ĮKEISTI PASKESNIU ĮKEITIMU ŽEMĖS SKLYPO NUOMOS TEISĘ ĮKEIČIANT PASKESNIU ĮKEITIMU NUOSAVYBĖS TEISE PRIKLAUSANČIUS PASTATUS IR KITUS INŽINERINIUS STATINIUS ŽEMĖS SKLYPE VYTAUTO G. 41, PRIENŲ MIESTE“ PROJEKTO AIŠKINAMASIS RAŠTAS

Sprendimo projekto tikslai ir uždaviniai:

Sprendimo projektas parengtas atsižvelgiant į Informuotiesiems investuotojams skirtai uždarojo tipo investicinei uždarajai akcinei bendrovei „Baltic Retail Properties“ (toliau – nuomininkas) atstovaujančios uždarosios akcinės bendrovės „Žabolis ir partneriai kapitalo valdymas“ (toliau – nuomininko atstovas) 2024-01-19 prašymą Nr. 02-07-02, kurį nagrinėti pagal kompetenciją persiuntė Nacionalinė žemės tarnyba prie Aplinkos ministerijos, bei nuomininko atstovo 2024-03-26 raštu
Nr. 02-07-75 ,,Dėl sutikimo įkeisti nuomos teisę į valstybinės žemės sklypą“ pateiktus papildomus dokumentus. Šio sprendimo tikslas – gauti Prienų rajono savivaldybės tarybos pritarimą įkeisti paskesniu įkeitimu įkeistą žemės sklypo nuomos teisę, įkeičiant paskesniu įkeitimu nuomininkui nuosavybės teise priklausančius pastatus ir kitus inžinerinius statinius žemės sklype Vytauto g. 41, Prienų mieste.

Uždaviniai:

1. Sutikti, kad įkeičiant paskesniu įkeitimu nuomininkui nuosavybės teise priklausantį pastatą 1E2p (unikalus Nr. 6996-9002-4015) ir kitus inžinerinius statinius (unikalus
Nr. 6996-9002-4037) Vytauto g. 41, Prienų mieste, būtų paskesniu įkeitimu įkeista šiems statiniams eksploatuoti reikalingo 0,2371 ha ploto valstybinės žemės sklypo (unikalus
Nr. 6943-0011-0075, kadastro Nr. 6943/0011:75) Vytauto g. 41, Prienų mieste, išnuomoto 2006-11-06 valstybinės žemės nuomos sutartimi Nr. N69/2006-0100, kuri pakeista 2010-12-20 susitarimu dėl 2006 m. lapkričio 6 d. valstybinės žemės sklypo Vytauto g. 41, Prienų m., nuomos sutarties Nr. 69/2006-100 pakeitimo, nuomos teisė.

2. Nustatyti, kad šis sutikimas galioja 3 mėnesius.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos civilinio kodekso 4.204 straipsnio 1 dalimi, Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, 63 straipsnio 4 dalimi, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“ (toliau – Taisyklės), 2, 54 punktais.

Laukiami rezultatai:

Priėmus sprendimą bus tenkinamas nuomininko prašymas.

Lėšų poreikis ir šaltiniai:

Lėšos nėra reikalingos.

Kiti sprendimui priimti reikalingi pagrindimai, skaičiavimai ar paaiškinimai:

Taisyklių 54 punkte numatyta, kad žemės nuomininkas įkeisti žemės sklypo (jo dalies) nuomos teisę gali tik gavęs valstybinės žemės nuomotojo sutikimą, kuris duodamas, kai įkeičiami išnuomotame žemės sklype esantys statiniai ar įrenginiai (jų dalys), ir valstybinės žemės sklypo nuomininkas tinkamai vykdo įsipareigojimus pagal nuomos sutartį. Sutikimas išduodamas ne ilgesniam kaip 3 mėnesių terminui. Kai valstybinės žemės sklypo (jo dalies) nuomos teisė įkeičiama paskesniu įkeitimu, prašant išduoti sutikimą, valstybinės žemės nuomotojui pateikiamas pirmesnio kreditoriaus sutikimas.

Žemės sklypo nuomininkas pagal nuomos sutartį prisiimtus įsipareigojimus vykdo tinkamai – laiku moka nuomos mokestį, statinius naudoja pagal paskirtį (2024-03-07 atliktas faktinis duomenų patikrinimas vietoje, surašytas statinių faktinės būklės patikrinimo aktas vietoje (2024-03-07 registracijos Nr. (7.63E)AR4-415), nuomininko atstovas 2024-03-26 pateikė papildomus dokumentus (raštas Nr. 02-07-75 ,,Dėl sutikimo įkeisti nuomos teisę į valstybinės žemės sklypą“ (2024-04-26 registracijos Nr. (7.37Mr)R1-1574), reikalingus sprendimui priimti – valstybinės žemės nuomotojui pateikiamas pirmesnio kreditoriaus sutikimas.

Lyginamasis variantas:

Nepridedamas.

Skyriaus vedėja	Dalia Joneliūnienė

Inga Jasinskienė, tel. +370 634 90 585, el. p. inga.jasinskiene@prienai.lt